| Guanaco |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Artiodactyla |
| Familia: | Camelidae |
| Tribo: | Lamini |
| Xénero: | '**Lama'** |
| Especie: | ***L. guanicoe*** |

 |
| Nome binomial |
| '**Lama guanicoe'**(Müller, 1776) |
| Distribución del guanaco (Lama guanicoe)Distribución del guanaco (*Lama guanicoe*)Distribución del guanaco (*Lama guanicoe*) |
| Subespecies |
| *Lama guanicoe guanicoe**Lama guanicoe cacsilensis* |
| Sinonimia |
| *Lama glama guanicoe**Lama glama cacsilensis* |

O **guanaco** (*Lama guanicoe*) é un camélido nativo de América do Sur, cuxa altura varía entre 107 e 122 cm. Pesa cerca de 90 kg. A cor varía moi pouco (ao contrario da llama), variando dun marrón-claro a un máis escuro e canela para sombreamento, con pelaxe branca no tórax e no abdome. A face dun guanaco ten un ton cinsento e as orellas, pequenas, fican de pé. A súa característica distintiva son os seus grandes ollos castaños (utilizados para se manter atento a calquera perigo), a forma corporal equilibrada e a enorme enerxía. O nome *guanaco* vén da lingua suramericana quechua (da palabra *huanaco*). O guanaco, así como a llama, é un mamífero ruminante de América do Sur, principalmente no Perú. Ao contrario das outras especies de camelídeos, este animal ten a pelaxe máis curta. Pode pasar catro días sen auga. Vive en grandes alturas, próximas aos 4 000 metros.

Poboación e distribución
------------------------

O guanaco é nativo das rexións áridas e montañosas de América do Sur. Atópanse no altiplano do Perú, Bolivia, Ecuador, Colombia, Chile e a Arxentina. En Chile e na Arxentina, son máis numerosos nalgunhas rexións da Patagonia, en lugares como o Parque Nacional Torres del Paine e na Illa Grande da Terra do Fogo. Nestas zonas, existen limitacións en materia de concorrencia (pasto do gando). Algúns indios bolivianos son coñecidos por axudar a poboación de guanacos a recuperar a súa estabilidade poboacional. O tempo de vida normal dun guanaco é de vinte a vinte e cinco anos.

Época de apareamento
--------------------

A época de apareamento ocorre entre novembro e febreiro, durante a cal os machos, frecuentemente, pelexan violentamente para establecer o dominio sobre a femia e para ter os dereitos de reprodución. Once meses despois nace un único descendente (chamado de *chulengo*). Os chulengos son capaces de andar inmediatamente após o nacemento. Os novos chulengos machos son expulsos do rabaño logo dun ano de idade.

Guanacos no Parque Nacional Torres del Paine, en Chile

Notas
-----

1. ↑  Baldi, B. Lichtenstein G. González, B. Funes, M. Cuéllar, E. Villalba, L. Hoces, D. & Puig, S. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. ↑  "Entrada guanaco en Digalego". Arquivado dende o orixinal o 05 de xaneiro de 2017. Consultado o 04 de xaneiro de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guanaco Modificar a ligazón no Wikidata*** |

### Outros artigos

* Llama
* Alpaca
* Vicuña

### Ligazóns externas

* Reintrodución do guanaco nun Parque Nacional (nota) (en castelán)
* *O guanaco, o morador orixinario da Patagonia.* (en castelán)

|  |  |
| --- | --- |
| Control de autoridades | 
* Wd: Q172886
* AAT: 300310433
* BRE: 1933901
* EBID: ID
* GEC: 0113137
* GND: 4158490-9
* MAG: 2909811471

 |

|  |  |
| --- | --- |
| Identificadores taxonómicos | 
* ADW: Lama\_guanicoe
* EOL: 309017
* Fossilworks: 83724
* GBIF: 5220188
* iNaturalist: 42240
* IRMNG: 10891394
* ITIS: 625029
* IUCN: 11186
* NBN: NHMSYS0020975298
* NCBI: 9840
* Species+: 10716

 |